**«Махаббат пен шығармашылық педагогикасы»**

«Отбасында, мектепте, қоғамдық орындарда үлкендер мен бала арасындағы сыйластық, махаббат пен мейірімділік, шапағат шуағы мен ізгілік нұрына бөленуі тиіс. Өйткені біз баланы адал еңбек етіп, елін, халқын сүюге тәрбиелеп отырмыз. Сондықтан ұл-қызымызға көзбе-көз айтқан сөзіміз, берген тәрбиеміз жүректен жүрекке жетсе, қандай ғанибет»

 С.А.Назарбаева

Айдарлы негізгі мектебінде өзін-өзі тану пәнінен «Махаббат пен шығарма-шылық педагогикасы» атты онкүндік өткізілді.

Табиғат тіршілік бастауы, адам табиғаттың бір бөлшегі екендідігін, табиғат заңдылықтарын сақтау мақсатында «Табиғатты аяла» сабағы, адамдармен қарым-қатынас жасау кезіндегі адами қасиеттер мен адамгершілік нормалар-дың ролін түсіндіре отырып, сүйіспеншілік құндылығының мәнін ашу мақсатында «Қарым-қатынас мәдениеті» тақырыбында 5-9 сынып аралығында Тулебаева Б.Б тренинг өткізді.

Неміс халқының ұлы ақыны М.В.Гете айтып кеткендей: « Ақылды деп көп білетін адамды емес, өзін-өзі жақсы білетін адамды айтуға болады» демекші оқушылар арасында қарым-қатынасты нығайту, жағымсыз көңіл-күйден арылу, күш-қуат жинау, өзін-өзі тану, құрметтеу, өзін еркін сезінуге көмектесу мақсатында бастауыш сынып өзін-өзі тану мұғалімі Воронова К.Б тәжірибеден өтуші Ж.Мусин атындағы қазақ педколледжінің 4 курс студенті Аяған Б.Б бірлесе отырып «Мен қандаймын» тренинг 3-4 сыныптарда өткізілді.

Табиғаттағы барлық жылу-күннен,

Өмірдегі барлық жылу –адамнан,-

демекші бастауыш сынып өзін-өзі тану мұғалімі Торсанова Р.Қ тәжірибеден өтуші 4 курс студенті Жусупбаева А.А бірлесе отырып 2-сыныпта «Жүрек жылуы» атты сабағы өткізілді.

 «Балалар тәрбиесіндегі ата-аналардың ролі» тақырыбында және «Рахмет саған анашым» бейнеролик көрсетіліп ой бөлісілді. «Қазіргі уақытта баланың санасы неге улануда?»деген өзекті тақырыптар төңірегінде Тулебаева Б.Б «Жалпыадамзаттық құндылықтар отбасылық тәрбиенің негізі» тақырыбында ата-аналар жиналысы өткізді.

Қайырымды іс жасау, мұқтаж адамның жанына жұбаныш болады. Ал өзің біреуге қайырымды іс жасағанда көңілің көтеріліп, жаның жай тауып, қуанасың, сол адамды қуантасың, қайырымды іс істей алатыныңа жақын туыстарың, достарың, айналаң қуанады. Әрбір адамның жүрегінде сондай жылу болса, бір-біріне қайырымдылық жасап жатса, әлемдегі адамдардың барлығы қуанышта болады деген сеніммен онкүндіктің соңын ауылымыздың тұрғыны денсаулығы , мүгедек,жұмысқа жарамсыз «Еламан ағаға» Тулебаева Б.Б және музыка пәнінің мұғалімі Рақышев Е.Т «Қайырымдылық- адамгершілік белгісі» атты мерекелік кеш ұйымдастырды. Мектеп ұжымының атынан шағын қаржылай көмек көрсетілді.

 Халықта «Ағаш түзу өсу үшін көшет кезінде көмектесуге болады, ал үлкен ағаш болғанда оны түзете алмайсың» деп бекер айтылмаған. Сондықтан дер кезінде оқушыларға білім мен тәрбиені қатар беріп отыру керекпіз деп ойлаймын.

 Тәрбие ісінің меңгерушісі БалтабаеваА.К

 Айдарлы негізгі мектебі



 